คงเครดิตหุ้นกู้มีประกันของพร็อพเพอร์ตี้ เพอร์เฟค ที่ BBB+
บริษัท ฟิทช์ เรทติ้งส์&nbsp; ประกาศคงเครดิตหุ้นกู้มีประกันของ พร็อพเพอร์ตี้ เพอร์เฟค ที่ BBB+&nbsp;
1 ก.ค. 2553

บริษัท ฟิทช์ เรทติ้งส์  ประกาศคงเครดิตหุ้นกู้มีประกันของ พร็อพเพอร์ตี้ เพอร์เฟค ที่ BBB+  
บริษัท ฟิทช์ เรทติ้งส์ (ประเทศไทย)  ประกาศคงอันดับเครดิตภายในประเทศ (National Rating) ระยะยาว แก่หุ้นกู้มีหลักประกันของบริษัท พร็อพเพอร์ตี้ เพอร์เฟค   PF มูลค่า 520 ล้านบาท อายุ 3 ปี ซึ่งได้รับการค้ำประกันบางส่วนจากธนาคารนครหลวงไทย จำกัด (มหาชน) หรือ SCIB (อันดับเครดิตภายในประเทศระยะยาวอยู่ที่ระดับ A-(tha) เครดิตพินิจแนวโน้มเป็นบวก) ที่ระดับ ‘BBB+(tha)’ แนวโน้มเครดิตมีเสถียรภาพ
หุ้นกู้ดังกล่าวมีหลักประกันเป็นที่ดินปลอดจำนองซึ่งมีราคาประเมินเฉลี่ยมูลค่า 884 ล้านบาท คิดเป็นอัตราส่วนมูลค่าหลักประกันต่อจำนวนเงินกู้ (Value-to-Loan Ratio) ที่ร้อยละ 170   ทั้งนี้ PF จะต้องรักษาอัตราส่วนมูลค่าหลักประกันต่อจำนวนเงินกู้ให้อยู่ในระดับที่ไม่ต่ำกว่าร้อยละ 160 ตามที่ได้กำหนดไว้ในข้อกำหนดสิทธิและหน้าที่ของผู้ออกหุ้นกู้ของหุ้นกู้ดังกล่าว นอกจากนี้หุ้นกู้ดังกล่าวยังได้รับการค้ำประกันโดย SCIB ในมูลค่าไม่เกิน 260 ล้านบาทหรือคิดเป็น ร้อยละ 50 ของมูลค่าเงินต้นของหุ้นกู้     
ทั้งนี้ อันดับเครดิตของหุ้นกู้ดังกล่าวสะท้อนถึงการที่หุ้นกู้ได้รับการค้ำประกันบางส่วนจากธนาคาร ขณะที่สถานะทางการเงินของ PF เองยังค่อนข้างอ่อนแออยู่ ทั้งนี้การค้ำประกันหุ้นกู้ในสัดส่วน  50  % ของเงินต้น (หรือไม่เกิน 260 ล้านบาท) โดย SCIB ได้ช่วยเพิ่มอันดับเครดิตของหุ้นกู้ขึ้นสองอันดับ จากอันดับเครดิตภายในประเทศหุ้นกู้มีหลักประกันของบริษัท